
Për disa shtesa në vendimin nr.390, datë 15.8.2002 të KËshillit të Ministrave “Për ruajtjen dhe sigurimin  e disa objekteve shtetërore”, të ndryshuar

Në mbështetje të nenit 100 të Kushtetutës dhe të shkronjës “e” të pikës 1 të nenit 3 të ligjit nr.8553, datë 25.11.1999 “Për Policinë e Shtetit”, të ndryshuar, me propozimin e Ministrit të Pushtetit Vendor dhe të Decentralizimit, Këshilli i Ministrave

Vendosi:

Në vendimin nr.390, datë 15.8.2002 të Këshillit të Ministrave të bëhen këto shtesa:
1. Në listën bashkëlidhur pas numrit 9, të shtohet numri 10, me këtë përmbajtje:
“10. Godina e Drejtorisë së Përgjithshme të Gjendjes Civile.”.
2. Në pikën 4, pas emërtimit “Ministrisë së Transportit dhe të Telekomunikacionit”, të shtohet “Ministria e Pushtetit Vendor dhe e Decentralizimit.”.
Ky vendim hyn në fuqi pas botimit në Fletoren Zyrtare.

